ผักลดไขมัน Super Broccoli วางขายแล้วตามซุปเปอร์มาร์เกตในอังกฤษและสหรัฐ
Super Broccoli เพิ่มสารกลูโคราฟานินซึ่งเชื่อว่าช่วยลดคอเรสเตอรอล วางขายแล้วตามซุปเปอร์มาร์เกตในอังกฤษและบางรัฐของสหรัฐ
นักวิทยาศาสตร์อังกฤษคิดค้นพัฒนา Super Broccoli หรือผักบล็อคโคลี่เพิ่มสารอาหาร ซึ่งมีวางขายแล้วในซุปเปอร์มาร์เก็ตหลายแห่งในอังกฤษ คุณ Richard Mithen หัวหน้าคณะนักวิจัยที่สถาบันวิจัยอาหารเมืองนอริช ประเทศอังกฤษ อธิบายว่าคณะนักวิจัยใช้วิธีผสมผักบร็อคโคลี่ข้ามสายพันธุ์ระหว่างผักบร็อคโคลี่อังกฤษกับบร็อคโคลี่ป่าซึ่งไม่มีดอก แต่มีปริมาณกลูโคราฟานินสูง นักวิจัยใช้เวลา 14 ปีในการพัฒนา Super Broccoli และจดทะเบียนสิทธิบัตร ทำให้เวลานี้ Super Broccoli มีวางขายแล้วตามซุปเปอร์มาร์เกตในอังกฤษ รวมทั้งในรัฐแคลิฟอร์เนียและรัฐเท็กซัสของสหรัฐ คาดว่าจะวางขายมั่วสหรัฐภายในสิ้นปีนี้ สำหรับรสชาดของ Super Broccoli นั้น นักวิจัยบอกว่าหวานกว่าผักบร็อคโคลี่ทั่วไป บร็อคโคลี่ไม่ใช่ผักชนิดเดียวที่ถูกนำมาดัดแปลงเพิ่มสารอาหารเข้าไป แต่ขณะนี้นักวิจัยกำลังพัฒนา Super Mushroom เพิ่มวิตามินดี Super Potapo และ Super Tomato เพิ่มสารเซเลเนียมด้วย ถึงกระนั้น ผู้เชี่ยวชาญบางคนวิจารณ์ว่า แม้ Super Broccoli อาจช่วยลดระดับคอเรสเตอรอลในเลือด ลดความเสี่ยงโรคหัวใจได้จริง แต่สำหรับคนที่ไม่เลิกสูบบุหรี่หรือไม่ออกกำลังกาย ก็คงไม่ได้รับประโยชน์จาก Super Broccoli แต่อย่างใด